hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Az Elite Nyugdíjas Kastélyok eljárásrendje járványveszély esetén
Járványveszély esetén életbe lépő rendszabályok:
-1-Az Elite Nyugdíjas Kastélyok mindenkor saját készleten kell, hogy tartson 30 napra elegendő egészségügyi védő felszerelést a személyzet és a lakók biztonságának garantálására.
A szükséges készlet meghatározásának felelőse az intézmény orvosa, végrehajtó az intézményvezető, ellenőrző a lakóbizottság.
-2, Az Elite Nyugdíjas Kastélyok kell, hogy rendelkezzen 15 nap önellátásra elegendő élelmiszer tartalékkal. Ez lehet félkész, fagyasztott vagy tartós élelmiszer. Járványveszély esetén a készleteket folyamatosan a helyzetnek megfelelő szinten kell tartani. Ez esetben az ellátás vagy a választék a helyzetnek megfelelően, csökkentett színvonalú lehet, de elegendő mennyiségű és kiváló minőségű kell hogy legyen.
-3. járványveszély esetén biztosítani kell a lakók kapcsolattartását a családjukkal. Ki kell alakítani több féle video telefonálási lehetőséget, biztosítani kell állandó, ingyenes telefonálási lehetőséget.
-maszkok a személyzet és a lakók részére 30 napra elegendő mennyiség
-védő kesztyűk a személyzet és a lakók részére 30 napra elegendő mennyiség
-kéz fertőtlenítő 30 napra elegendő mennyiség
-fertőtlenítő takarításhoz szükséges eszközök, vegyszerek 30 napra elegendő mennyiség
-bejáró orvos és a nélkülözhetetlen személyzet részére 30 napra elegendő védő-izolációs ruházat,
-élelmiszerkészlet 15 napra fagyasztott vagy félkész
A járványügyi vészhelyzet elrendelésekor azonnal meg kell kezdeni a készletek további védekezésre való feltöltését. Ennek során saját forrásra kell támaszkodni, semmiképpen nem várni önkormányzati vagy állami segítségre.
-Járványveszély 1. fokozatú vészhelyzet elrendelheti az intézmény orvosa vagy az intézményvezető.
Kihirdetés módja: recepción, a közös területeken és az étteremben elhelyezett 50x100 cm méretű táblán „Járványveszély 1. fokozat” feliratú táblákon
ez esetben az összes külsős dolgozó, látogató, beszállító, szolgáltató, postás köteles belépéskor a recepción bejelentkezni és az ott található kéz fertőtlenítő használni. Felelős: recepciós, intézmény vezető
jellemzően az éves rendszeresen megjelenő járványok, pl influenza esetén.
Megelőzésképpen javasolt a lakók és dolgozók oltása, Tb térítéssel, de ha kell, az Elite Nyugdíjas Kastélyok saját költségén.
Járványveszély 2. fokozatú vészhelyzet elrendelheti az intézmény orvosa vagy az intézményvezető a lakóbizottság írásos jóváhagyásával
Kihirdetés módja: recepción, a közös területeken és az étteremben elhelyezett 50x100 cm méretű táblán „Járványveszély 2. fokozat” feliratú táblákon
-az 1. fokozat kiegészítve a lakók kijárásának megtiltásával és látogatási tilalommal
-minden belépő köteles az intézmény területén maszkot viselni
Járványveszély 3. fokozatú vészhelyzet elrendelheti az intézmény orvosa vagy az intézményvezető a lakóbizottság írásos jóváhagyásával. recepción, a közös területeken és az étteremben elhelyezett 50x100 cm méretű táblán „Járványveszély 1. fokozat” feliratú táblákon
Kihirdetés módja: recepción, a közös területeken és az étteremben elhelyezett 50x100 cm méretű táblán „Járványveszély 3. fokozat” feliratú táblákon, valamint minden egyes lakó által aláírt „vészhelyzeti tájékoztató” által.
az 1.-es és 2.-es fokozat kiegészítve az alábbi előírásokkal:
-külsős dolgozók munkavégzésének tilalma
-áruszállítók, szolgáltatók belépésének tilalma, zsilipes áruátvételi hely kialakítása
-külső helyszínű programok leállítása
-elengedhetetlen belépők teljes védőöltözetének biztosítása saját készletből (pl orvos)
-kijelölt, korábban szerződésben egyeztetett, bennmaradó
dolgozók részére szállás biztosítása
-kórházból vagy máshonnan visszatérő lakók izolálása, ellátása saját lakásában a szükséges ideig
-lakók folyamatos tájékoztatása a vészhelyzet alakulásáról, a szükséges döntések meghozatala a lakóbizottsággal közösen
A 2,. és 3. fokozat során folyamatosan egyeztetni kell a lakóbizottsággal. Minden döntéshez szükséges a lakóbizottság írásos hozzájárulása, mivel ezek a döntések a lakók életére közvetlen hatással járnak. Minden költség az Elite Nyugdíjas Kastélyokat terheli.
A járványveszély vészhelyzeti fokozatok elrendelésére a lakóbizottság bármikor írásban javaslatot tehet. Ez esetben az intézményvezető köteles elrendelni a lakóbizottság által javasolt vészhelyzetet.